शनिवार को तिलकामांझी भागलपुर विश्वविद्यालय के उत्तरी हिस्से में बाढ़ का पानी फैलने से विश्वविद्यालय प्रबंधन ने महिला पीजी होस्टल को तत्काल खाली करने का आदेश जारी कर दिया है। बिगड़े हालात से निपटने के लिए एनडीआरएफ की पांच टीमें पटना और दो टीमें वैशाली में तैनात की गई हैं। राज्य सरकार के अनुरोध पर एनडीआरएफ की पांच टीमें और पटना पहुंचने वाली हैं। ताकि राहत और बचाव कार्य में तेजी लाई जा सके। बलिया में भी बाढ़ से बचाव के लिए एनडीआरएफ बुला ली गई है।